દરમિયાન તાજેતરમાં રાજકોટ મહાનગરપાલિકાના વિપક્ષના દંડક અતુલ રાજાણીએ મ્યુનિસિપલ કમિશનર બંછાનિધિ પાનીને ઈનવર્ડ પત્ર પાઠવી ટ્રાફિક સમસ્યા ઉકેલવા કાલાવડ રોડ પહોળો કરી મહાપાલિકા તંત્રએ હવે પાર્કિંગ સમસ્યાનું સર્જન કર્યાનો રોષ ઠાલવ્યો છે. અતુલ રાજાણીએ જણાવ્યું છે કે રાજકોટ મહાપાલિકામાં મ્યુનિસિપલ કમિશનર અને પદાધિકારીઆે બદલાય તેમ તેમ પ્લાનિંગ અને પ્રાેજેક્ટસ બદલાતાં રહે છે. કોઈ નિશ્ચિત કે લાંબા ગાળાના આયોજનનો સદંતર અભાવ હોવાનું શહેરીજનો અનુભવી રહ્યા છે.